
HADIS 1: TAKWA DAN PERPADUAN ASAS KESELAMATAN DI AKHIR 
ZAMAN 


Daripada Abi Nijih 'Irbadh bin Sariyah r.a. berkata, "Telah menasihati kami oleh 
Rasulullah saw. akan satu nasihat yang menggetarkan hati kami dan menitiskan air kami 
ketika mendengarnya, lalu kami berkata, Ya Rasulullah! Seolah-olah ini adalah nasihat 
yang terakhir sekali maka berilah pesanan kepada kami." Lalu baginda pun bersabda, 
"Aku berwasiat akan kamu supaya sentiasa bertakwa kepada Allah dan mendengar serta 
taat (kepada pemimpin) sekalipun yang memimpin kamu itu hanya seorang hamba. 
Sesungguhnya sesiapa yang panjang umurnya daripada kamu pasti ia akan melihat 
perselisihan yang banyak. Maka hendaklah kamu berpegang teguh dengan sunnahku dan 
sunnah para khulafa Ar Rasyidin Al Mahdiyin (Khalifah-khalifah yang mengetahui 
kebenaran dan mendapat pimpinan ke jalan yang benar) dan gigitlah sunah-sunah itu 
dengan gigi geraham dan jauhilah perkara-perkara yang baru (bid'ah) yang diada-adakan, 
kerana sesungguhnya tiap-tiap bid'ah itu adalah sesat." 

(Riwayat Abu Daud dan Tirmizi) 


Keterangan: 

Hadis diatas mengandungi pesanan-pesanan yang sangat berharga daripada Rasulullah 
saw. bagi umatnya, terutama bila mereka berhadapan dengan zaman yang penuh dengan 
kacau bilau dan perselisihan iaitu seperti zaman yang sedang kita hadapi sekarang ini. 
Oleh itu sesiapa yang mahu selamat maka hendaklah ia mengikuti tunjuk ajar yang telah 
disabdakan oleh Rasulullah saw. dalam hadis, iaitu: 


1) Hendaklah ia menlazimi takwa kepada Allah dalam keadaan apa jua dengan 
mengerjakan segala perintah Allah dan menjauhi segala laranganNya. 


2) Mentaati perintah pihak yang menguruskan hal ehwal kaum muslimin walaupun 
seandainya mereka terdiri daripada golongan hamba, selama mereka berpegang dengan 
Al Ouran dan sunnah Nabi saw. dan sunnah-sunnah khulafa Ar Rasyidin, kerana patuh 
kepada penguasa yang mempunyai sifat-sifat ini bererti patuh kepada Al Ouran dan Hadis 
Nabi saw. 


3) Berpegang teguh kepada sunnah Nabi saw. dan sunnah para khulafa Ar Rasyidin Al 
Mahdiyin (Abu Bakar, Omar, Osman dan Ali r.a.) yang mana mereka telah mendapat 
petunjuk daripada Allah Taala, iaitulah berpegang kepada fahaman dan amalan ahli 
sunnah waljamaah yang mana hanya penganut fahaman ini sahaja yang mendapat 
jaminan selamat daripada api neraka dan yang bertuah mendapatkan syurga pada hari 
kiamat nanti. 


4) Menjauhi perkara-perkara bid'ah dholalah, iaitu apa jua fahaman dan amalan yang 
ditambah kepada agama Islam yang sempurna ini, pada hal tidak ada dalil atau asal dan 
contoh dari agama. Sekiranya ada asal atau dalil, maka tidaklah perkara-perkara yang 
baru itu dikatakan bid'ah menurut pengertian syarak (bukan bid'ah dholalah) tetapi hanya 
dinamakan bid'ah menurut pengertian loghat atau bahasa sahaja (iaitu bid'ah hasanah). 

HADIS 2: KENAPA DUNIA ISLAM MENJADI SASARAN PEMUSNAHAN 


Daripada Ummul Mu'minin , Zainab binti Jahsy (isteri Rasulullah saw.), beliau berkata, 
"(Pada suatu hari) Rasulullah saw. masuk ke dalam rumahnya dengan keadaan cemas 
sambil bersabda, La ilaha illallah, celaka (binasa) bagi bangsa Arab dari kejahatan 
(malapetaka) yang sudah hampir menimpa mereka. Pada hari ini telah terbuka dari 
dinding Ya'juj dan Ma'juj seperti ini", dan Baginda menemukan ujung jari dan ujung jari 
yang sebelahnya (jari telunjuk) yang dengan itu mengisyaratkan seperti bulatan. Saya 
(Zainab binti Jahsy) lalu bertanya: "Ya Rasulullah! Apakah kami akan binasa sedangkan 
dikalangan kami masih ada orang-orang yang shaleh?" Lalu Nabi saw. bersabda: "Ya, 
jikalau kejahatan sudah terlalu banyak". (Riwayat Bukhari & Muslim) 


Keterangan: 

Hadis di atas menerangkan bahawa apabila di suatu tempat atau negeri sudah terlampau 
banyak kejahatan, kemungkaran dan kefasigan, maka kebinasaan akan menimpa semua 
orang yang berada di tempat itu. Tidak hanya kepada orang jahat sahaja, tetapi orang- 
orang yang shaleh juga akan dibinasakan, walaupun masing-masing pada hari giamat 
akan diperhitungkan mengikut amalan yang telah dilakukan. 


Oleh itu, segala macam kemungkaran dan kefasigan hendaklah segera dibasmikan dan 
segala kemaksiatan hendaklah segera dimusnahkan, supaya tidak terjadi malapetaka yang 
bukan sahaja akan menimpa orang-orang yang melakukan kemungkaran dan kejahatan 
tersebut, tetapi ianya menimpa semua penduduk yang berada di tempat itu. 


Dalam hadis di atas, walaupun disebutkan secara khusus tentang bangsa Arab tetapi yang 
dimaksudkan adalah seluruh bangsa yang ada di dunia ini. Tujuan disebutkan bangsa 
Arab secara khusus adalah kerana Nabi kita saw. sendiri dari kalangan mereka, dan yang 
menerima Islam pada masa permulaan penyebarannya adalah kebanyakannya dari 
kalangan bangsa Arab dan sedikit sekali dari bangsa yang lain . Begitu pula halnya dalam 
masalah yang berkaitan dengan maju-mundurnya. Umat Islam adalah banyak bergantung 
kepada maju-mundurnya bangsa Arab itu sendiri. Selain daripada itu, bahasa rasmi Islam 
adalah bahasa Arab. 


Kemudian Ya'juj dan Ma'juj pula adalah dua bangsa (dari keturunan Nabi Adam as.) 
yang dahulunya banyak membuat kerosakan di permukaan bumi ini, lalu batas daerah 
dan kediaman mereka ditutup oleh Zul Garnain dan pengikut-pengikutnya dengan 
campuran besi dan tembaga, maka dengan itu mereka tidak dapat keluar, sehinggalah 
hampir tibanya hari giamat. Maka pada masa itu dinding yang kuat tadi akan hancur dan 
keluarlah kedua-dua bangsa ini dari kediaman mereka lalu kembali membuat kerosakan 
dipermukaan bumi ini. Apabila ini telah terjadi, ia menandakan bahawa hari giamat sudah 
dekat sekali tibanya. 

HADIS 3: SELURUH DUNIA DATANG MENGERUMUNI DUNIA ISLAM 


Daripada Tsauban r.a. berkata: Rasulullah saw. bersabda, "Hampir tiba suata masa di 
mana bangsa-bangsa dan seluruh dunia akan datang mengerumuni kamu bagaikan orang- 
orang yang hendak makan mengerumuni talam hidangan mereka". Maka salah seorang 
sahabat bertanya "Apakah dari kerana kami sedikit pada hari itu?" Nabi saw. menjawab, 
"Bahkan kamu pada hari itu banyak sekali, tetapi kamu umpama buih di waktu banjir, 
dan Allah akan mencabut rasa gerun terhadap kamu dari hati musuh-musuh kamu, dan 
Allah akan mencampakkan ke dalam hati kamu penyakit 'wahan". Seorang sahabat 
bertanya, "Apakah wahan itu hai Rasulullah?" Nabi kita nenjawab, "Cinta pada dunia dan 
takut pada mati". (Riwayat Abu Daud) 


Keterangan: 

Memang benar apa yang disabdakan oleh Rasulullah saw. Keadaan umat Islam pada hari 
ini, menggambarkan kebenaran apa yang disabdakan oleh Rasulullah saw. Umat Islam 
walaupun mereka mempunyai bilangan yang banyak, iaitu 1,000 juta (1/5 penduduk 
dunia), tetapi mereka selalu dipersendakan dan menjadi alat permainan bangsa-bangsa 
lain. Mereka ditindas, diinjak-injak, disakiti, dibunuh dan sebagainya. Bangsa-bangsa 
dari seluruh dunia walau pun berbeza-beza agama, mereka bersatu untuk melawan dan 
melumpuhkan kekuatannya. Sebenarnya, segala kekalahan kaum Muslimin adalah 
berpunca dari dalam diri kaum muslimin itu sendiri, iaitu dari penyakit “wahan” yang 
merupakan penyakit campuran dari dua unsur yang selalu wujud dalam bentuk kembar 
dua, iaitu “cinta dunia” dan “takut mati”. Kedua-dua penyakit ini tidak dapat dipisahkan. 
"Cinta dunia" bermakna tamak, rakus, bakhil danti dak mahu mendermakan harta di jalan 
Allah swt. Manakala “takut mati” pula bermakna leka dengan kehidupan dunia dan tidak 
membuat persiapan untuk menghadapi negeri akhirat dan tidak ada perasaan untuk 
berkorban dengan diri dan jiwa dalam memperjuangkan agama Allah swt. Kita berdoa 
agar Allah swt. menurunkan mushrahNya kepada kaum muslimin dan memberikan 
kepada mereka kejayaan di dunia dan di akhirat. 


HADIS 4: ILMU AGAMA AKAN BERANSUR-ANSUR HILANG 


Daripada Abdullah bin Amr bin 'ash r.a. berkata: Aku mendengar Rasulullah saw. 
bersabda, "Bahawasanya Allah swt. tidak mencabut (menghilangkan) akan ilmu itu 
dengan sekaligus dari (dada) manusia. Tetapi Allah swt. menghilangkan ilmu itu dengan 
mematikan alim ulama. Maka apabila sudah ditiadakan alim ulama, orang ramai akan 
memilih orang-orang yang jahil sebagai pemimpin mereka. Maka apabila pemimpin yang 
jahil itu ditanya, mereka akan berfatwa tanpa ilmu pengetahuan. Mereka sesat dan 
menyesatkan orang lain." (Riwayat Muslim) 


Keterangan: 

Sekarang ini alim-ulama sudah berkurangan. Satu demi satu pergi meninggalkan kita. 
Kalau peribahasa Melayu mengatakan, "patah tumbuh, hilang berganti", peribahasa ini 
tidak tepat berlaku kepada alim ulama. Mereka patah payah tumbuh dan hilang payah 
berganti. Sampailah suatu saat nanti permukaan bumi ini akan kosong dari Ulama. Maka 

pada masa itu sudah tidak bererti lagi kehidupan di dunia ini. Alam penuh dengan 
kesesatan. Manusia telah kehilangan nilai dan pegangan hidup. Sebenarnya, alim 
ulamalah yang memberikan makna dan erti pada kehidupan manusia di permukaan bumi 
ini. Maka apabila telah pupus alim ulama, hilanglah segala sesuatu yang bernilai. 


Di ahir-akhir ini kita telah melihat gejala-gejala yang menunjukkan hampirnya zaman 
yang dinyatakan oleh Rasulullah saw. tadi. Di mana bilangan alim ulama hanya tinggal 
sedikit dan usaha untuk melahirkannya pula tidak mendapat perhatian yang sewajarnya. 
Pondok-pondok dan sekolah-sekolah agama kurang mendapat perhatian daripada cerdik 
pandai. Mereka banyak mengutamakan pengajian-pengajian di bidang urusan keduniaan 
yang dapat meraih keuntungan harta benda dunia. Ini lah realiti masyarakat kita di hari 
ini. Oleh itu, perlulah kita memikirkan hal ini dan mencari jalan untuk menyelesaikannya. 


HADIS 5: UMAT ISLAM MENGIKUTI LANGKAH-LANGKAH YAHUDI 
DAN NASRANI 


Daripada Abu Sa'id Al-Khudri ra. berkata, Bahawasanya Rasulullah saw. bersabda, 
"Kamu akan mengikuti jejak langkah umat-umat sebelum kamu, sejengkal demi 
sejengkal, sehasta demi sehasta, sehingga jikalau mereka masuk ke lubang biawak pun 
kamu akan mengikuti mereka.” Sahabat bertanya, "Ya Rasulullah! Apakah Yahudi dan 
Nasrani yang kau maksudkan?” Nabi saw. menjawab, “Siapa lagi kalau bukan mereka". 
(Riwayat Muslim) 


Keterangan: 

Umat Islam akan mengikut jejak langkah ataupun "carahidup” orang-orang Yahudi dan 
Nasrani, hinggalah dalam urusan yang kecil dan perkara-perkara yang tidak munasabah. 
Contohnya, jikalau orang Yahudi dan Nasrani masuk ke lubang biawak yang kotor dan 
sempit sekali pun, orang Islam akan terus mengikuti mereka. Zaman sekarang ini kita 
dapat melihat kenyataan sabdaan Rasulullah saw. ini. Ramai orang Islam yang 
kehilangan pegangan di dalam kehidupan. Mereka banyak meniru “carahidup” Yahudi 
dan Nasrani samada mereka sedar atau tidak. Ramai orang Islam yang telah terperangkap 
dengan tipu helah Yahudi dan Nasrani dan ramai pula orang yang menjadi alat dan tali 
barut mereka. Ya Allah! Selamatkanlah kami daripada mereka. 


HADIS 6: GOLONGAN ANTI HADITH 


Daripada Migdam bin Ma'dikariba r.a. berkata: Bahawasanya Rasulullah saw. bersabda, 
"Hampir tiba suatu masa di mana seorang lelaki yang sedang duduk bersandar di atas 
katilnya, lalu disampaikan orang kepadanya sebuah hadis daripada hadisku maka ia 
berkata:"Pegangan kami dan kamu hanyalah kitabullah (Al-Ouran) sahaja.Apa yang di 
halalkan oleh Al-Guran kami halalkan. Dan apa yang ia haramkan kami haramkan"'. 
Kemudian Nabi saw. melanjutkan sabdanya, "Padahal apa yang diharamkan oleh 
Rasulullah saw. samalah hukumnya dengan apa yang diharamkan oleh Allah swt." 
(Riwayat Abu Daud) 

Keterangan: 

Lelaki yang dimaksudkan di dalam hadis ini adalah seorang yang mengingkari 
kedudukan Hadis sebagai sumber hukum yang kedua selepas Al-Ouran. Ia hanya percaya 
kepada Al-Ouran sahaja. Baginya, hadis tidak perlu untuk dijadikan sumber hukum dan 
tempat rujukan. Golongan ini tidak syak lagi telah terkeluar dari ikatan Agama Islam dan 
pada realitinya seseorang itu tidak akan dapat memahani Al-Ouran jika tidak merujuk 
kepada hadis Nabi saw.. Al-Guran banyak menerangkan hal-hal yang besar dan garis 
panduan umum. Maka Hadislah yang berfungsi untuk memperincikan isi dan kandungan 
serta kehendak ayat-ayatnya serta menghuraikan dan menerangkan yang musykil. Oleh 
kerana itu, syariat tidak akan sempurna kalau hanya dengan Al-Ouran sahaja, tetapi ia 
mesti disertai dengan hadis Nabi saw. 


HADIS 7: GOLONGAN YANG SENTIASA MENANG 


Daripada Mughirah bin Syu' bah r.a. berkata: Rasulullah saw. bersabda, "Sentiasa di 
kalangan kamu ada golongan yang berjaya (dalam perjuangan mereka),sehingga 
sampailah suatu saat yang dikehendaki oleh Allah swt. Mereka sentiasa berjaya". 
(Riwayat Bukhari) 


Keterangan: 

Allah swt. telah menjadikan umat Islam ini umat yang terakhir sekali. Oleh itu Allah swt. 
berjanji akan memelihara kitabnya (Al-Ouran) dan memastikan lahirnya generasi demi 
generasi yang akan memikul tugas dakwah hingga tetap wujud golongan mukminin 
dipermukaan bumi ini. 


Kalau kita meneliti sejarah umat Islam mulai zaman permulaan penyebarannya hingga ke 
hari ini, kita akan mendapati bahawa umat Islam telah teruji sepanjang sejarah dengan 
ujian yang berat-berat. Ujian itu bermula dari golongan musyrikin di Mekah dan 
munafigin, Yahudi dan Nasrani di Madinah seterusnya gerakan riddah, Majusi yang 
berselimutkan Islam, golongan Bathiniyah, pengaruh falsafah dan pemikiran Yunani, 
serangan bangsa Moghul dan bangsa Tatar yang menghancurkan tamaddun Baghdad 
pada pertengahan abad keenam Hijrah. Begitu pula halnya dengan penyembelihan 
beramai-ramai terhadap kaum Muslimin ketika berlakunya kejatuhan kerajaan Islam di 
Andalus (Sepanyol) dan seterusnya disambung dengan pengaruh-pengaruh imperialis 
Barat terhadap dunia Islam, gerakan Zionis Yahudi dan missionary Nasrani yang 
mempunyai alatan dan kemudahan yang banyak dan seterusnya serangan disegi 
pemikiran dan kebudayaan dan sebagainya dan sebagainya. Walaupun ujian yang sangat 
dahsyat melanda umat Islam di sepanjang sejarah namun mereka masih wujud dan masih 
lagi mempunyai identiti dan peranan yang hebat di dalam peta dunia di hari ini. 


Walaupun di hari ini ada di kalangan umat Islam yang tidak mengambil berat tentang 
agama mereka tetapi masih ada golongan yang bersungguh-sungguh untuk mempelajari 
agama dan memperjuangkannya. Walau pun ramai di kalangan umat Islam yang telah 
hancur moral dan akhlaknya tetapi masih ada lagi golongan yang berakhlak tinggi dan 
berpekerti luhur. Walaupun syi'ar-syi'ar Islam diinjak-injak di sebahagian tempat tetapi di 

tempat lain syi'ar-syi'ar Islam masih lagi gagah dan teguh. Walau pun aktivis-aktivis 
Islam ditindas dan diseksa pada suatu tempat tetapi di tempat lain mereka akan disanjung 
dan dihormati. Begitulah seterusnya umat Islam tidak akan lenyap dari permukaan bumi 
ini hinggalah sampai pada masa yang dikehendaki oleh Allah swt. Maka pada masa itu 
Allah swt. akan mematikan semua orang-orang Islam dengan tiupan angin yang 
mematikan setiap jiwa yang beriman dan yang tinggal setelah itu hanyalah orang-orang 
yang jahat atau orang kafir, maka pada saat itulah akan berlaku hari giamat. 


HADIS 8: PENYAKIT UMAT-UMAT DAHULU 


Dan pada Abu Hurairah r.a. katanya: Aku mendengar Rasulullah saw. bersabda, "Umat 
ku akan ditimpa penyakit-penyakit yang pernah menimpa umat-umat dahulu". Sahabat 
bertanya, "Apakah penyakit-penyakit umat-umat terdahulu itu?" Nabi saw. menjawab, 
"Penyakit-penyakit itu ialah (1) terlalu banyak seronok, (2) terlalu mewah, (3) 
menghimpun harta sebanyak mungkin, (4) tipu menipu dalam merebut harta benda dunia, 
(5) saling memarahi, (6) hasut menghasut sehingga jadi zalim menzalim". 

(Riwayat Hakim) 


Keterangan: 

Penyakit-penyakit yang disebutkan oleh Rasulullah saw. tadi telah banyak kita lihat di 
kalangan kaum muslimin di hari ini. Di sana sini kita melihat penyakit ini merebak dan 
menjalar dalam masyarakat dengan ganasnya. Dunia Islam dilanda krisis rohani yang 
sangat tajam dan meruncing. Dengan kekosongan rohani itulah mereka terpaksa mencari 
dan menimbun harta benda sebanyak-banyaknya untuk memuaskan hawa nafsu. Maka 
apabila hawa nafsu diperturutkan tentunya mereka terpaksa menggunakan segala macam 
cara dan tipu helah. Di saat itu, hilanglah nilai-nilai akhlak dan yang wujud hanyalah 
kecurangan, khianat, hasud-menghasud dan sebagainya. Marilah kita merenung maksud 
hadis ini, dan marilah kita bermuhasabah! 


HADIS 9: ISLAM KEMBALI DAGANG 


Daripada Abu Hurairah r.a. berkata: Bersabda Rasulullah saw, "Islam mula tersebar 
dalam keadaan dagang (asing). Dan ia akan kembali asing pula. Maka beruntunglah 
orang-orang yang asing". (Riwayat Muslim) 


Keterangan: 

Islam mulai tersebar di Mekkah dengan keadaan yang sangat asing dan dagang. Sangat 
sedikit penganut dan pendukungnya kalau dibandingkan dengan penentangnya. 
Kemudian setelah itu Islam tersebar ke seluruh pelusuk dunia sehingga dianuti oleh dua 
pertiga penduduk dunia. Kemudian Islam kembali asing dan dirasa ganjil dari pandangan 
dunia, bahkan pada pandangan orang Islam sendiri. Sebahagian daripada orang Islam 
merasa ganjil dan pelik bila melihat orang Islam yang iltizam (komitmen) dengan Islam 
dan cuba mengamalkan tuntutan Islam yang sebenar. Seorang yang iltizam dengan Islam 
dipandang sepi oleh masyarakat dan terlalu susah untuk diterima sebagai individu yang 

sihat. Contohnya, kalau ada sesuatu program kemasyarakatan kemudian masuk waktu 
sembahyang, tiba-tiba ada seorang yang meminta diri untuk menunaikan sembahyang, 
maka tindakan ini dianggap tidak sopan dan kurang wajar. Sedangkan orang yang tidak 
bersembahyang sambil bersenda-senda ketika orang lain bersembahyang tidak dianggap 
sebagai perbuatan yang salah dan terkutuk. 


Begitulah seterusnya nasib Islam di akhir zaman. Ia akan terasing dan tersisih dari 
masyarakat, bahkan tersisih dari pandangan orang Islam sendiri yang mengaku sebagai 
umat Islam dan marah apabila dikatakan yang dia bukan orang Islam 


HADIS 10: BAHAYA KEMEWAHAN 


Daripada Ali bin Abi Thalib r.a., "Bahawasanya kami sedang duduk bersama Rasulullah 
saw. di dalam masjid. Tiba-tiba datang Mus'ab bin Umair r.a. dan tiada di atas badannya 
kecuali hanya sehelai selendang yang bertampung dengan kulit. Tatkala Rasulullah 
saw.melihat kepadanya Baginda menangis dan menitiskan air mata kerana 
mengenangkan kemewahan Mus'ab ketika berada di Mekkah dahulu (kerana sangat 
dimanjakan oleh ibunya) dan kerana memandang nasib Mus'ab sekarang (ketika berada di 
Madinah sebagai seorang Muhajirin yang terpaksa meninggalkan segala harta benda dan 
kekayaan di Mekkah). Kemudian Nabi Muhammad saw. bersabda, "Bagaimanakah 
keadaan kamu pada suatu saat nanti, pergi di waktu pagi dengan satu pakaian, dan pergi 
di waktu petang dengan pakaian yang lain pula. Dan bila diangkatkan satu hidangan 
diletakan pula satu hidangan yang lain. Dan kamu menutupi (menghias) rumah kamu 
sepertimana kamu memasang kelambu Ka'bah?" Maka jawab sahabat, "Wahai 
Rasulullah, tentunya di waktu itu kami lebih baik daripada di hari ini.Kami akan 
menberikan penumpuan kepada masalah ibadat sahaja dan tidak usah mencari rezeki". 
Lalu Nabi saw. bersabda, "Tidak! Keadaan kamu di hari ini adalah lebih baik daripada 
keadaan kamu di hari itu". (Riwayat Tirmizi) 


Keterangan: 

Dalam hadis ini Nabi kita Muhammad saw. menerangkan bahawa umatnya pada suatu 
masa kelak akan mendapat kekayaan dan kelapangan dalam kehidupan. Pagi petang 
pakaian silih berganti. Hidangan makanan tak putus-putus. Rumah-rumah mereka 
tersergam indah dan dihias dengan bermacam-macam perhiasan. Dalam keadaan 
demikian kita juga mungkin akan berkata seperti perkataan sahabat. Di mana, kalau 
semuanya sudah ada, maka senanglah hendak membuat ibadat. Tetapi Nabi kita 
Muhammad saw. mengatakan, "Keadaan serba kekurangan itu adalah lebih baik untuk 
kita", ertinya lebih memungkinkan kita untuk beribadat. 


Kemewahan hidup banyak menghalang seseorang dari berbuat ibadat kepada Allah swt., 
sepertimana yang berlaku di hari ini. Segala yang kita miliki kalaupun tidak melebihi 
keperluan, namun ianya sudah mencukupi. Tetapi, bila dibanding dengan kehidupan para 
sahabat, kita jauh lebih mewah daripada mereka, sedangkan ibadat kita sangat jauh 
ketinggalan. Kekayaan dan kemewahan yang ada, selalu menyibukkan kita dan 
menghalang dari berbuat ibadah. Kita sibuk menghimpun harta dan juga sibuk 

menjaganya serta sibuk untuk menambah lebih banyak lagi. Tidak ubah seperti apa yang 
pernah disabdakan oleh Rasulullah saw., "Seandainya seorang anak Adam itu telah 
mempunyai satu jurang emas, dia berhasrat untuk mencari jurang yang kedua, 
sehinggalah ia dimasukkan ke dalam tanah (menemui kematian)". 


Begitulah gambaran yang sebenar terhadap kehalobaan manusia dalam menghimpun 
harta kekayaan. Ia sentiasa mencari dan menambah, sehinggalah ia menemui kematian. 
Maka ketika itu, barulah ia sedarkan dirinya dengan seribu satu penyesalan. Tetapi di saat 
itu sudah tidak berguna lagi penyesalan. Oleh itu janganlah kita lupa daratan dalam 
mencari harta kekayaan. Tidak kira halal atau haram, yang penting dapat harta. Tidak kira 
waktu sembahyang, bahkan semua waktu digunakan untuk menimbun kekayaan. Biarlah 
kita mencari mata benda dunia pada batas-batas keperluan. Kalau berlebihan bolehlah 
digunakan untuk menolong orang lain yang kurang bernasib baik, suka menderma dan 
suka bersedekah, sebagai simpanan untuk hari akhirat kelak. Orang yang bijak adalah 
orang yang mempunyai perhitungan untuk masa akhiratnya dan ia menjadikan dunia ini 
tempat bertanam dan akhirat tempat memetik buahnya. 


HADIS 11: UMAT ISLAM MEMUSNAHKAN ORANG ORANG YAHUDI 


Daripada Abu Hurairah r.a. bahawasanya Rasulullah saw. bersabda, "Tidaklah akan 
berlaku giamat, sehingga kaum Muslimin memerangi kaum Yahudi sehingga kaum 
Yahudi itu bersembunyi di sebalik batu dan pohon kayu, lalu batu dan pohon kayu itu 
berkata, (Hai orang Islam, inilah orang Yahudi ada dibelakang saya. Kemarilah! Dan 
bunuhlah ia!", kecuali pohon ghargad (semacam pohon yang berduri), kerana 
sesungguhnya pohon itu adalah dari pohon Yahudi (oleh sebab itulah ia melindunginya)". 
(Riwayat Bukhari & Muslim) 


Keterangan: 

Hadis ini memberikan harapan yang sangat besar kepada kaum Muslimin dan 
menjanjikan kemenangan mereka dalam memerangi orang-orang Yahudi. Jadi walaupun 
orang-orang Yahudi merancang dan berusaha sedaya upaya untuk membunuh dan 
menyesatkan umat Islam, namun akhirnya kaum Yahudi akan binasa juga di dalam 
kepungan umat Islam. Umat Islam akan membunuh dan menghapuskan semua kaum 
Yahudi yang ada di permukaan bumi ini dan umat Islam akan ditolong oleh makhluk- 
makhluk Allah yang lain, sehinggakan batu dan pohon kayu pun akan memberi 
penolongan kepada mereka. 

HADIS 12: SIFAT AMANAH AKAN HILANG SEDIKIT DEMI SEDIKIT 


Daripada Huzaifah bin Al-Yaman r.a. katanya, "Rasulullah saw. pernah memberitahu 
kami dua buah hadis (mengenai dua kejadian yang akan berlaku). Yang pertama sudah 
saya lihat sedang yang kedua saya menanti-nantikannya. Rasulullah saw. memberitahu 
bahawasanya amanat itu turun ke dalam lubuk hati orang-orang yang tertentu. Kemudian 
turunlah Al-Ouran. Maka orang-orang itu lalu mengetahuinya melalui panduan Al-Ouran 
dan mengetahuinya melalui panduan as-Sunnah. Selanjutnya Rasulullah saw. 
menceritakan kepada kami tentang hilangnya amanah, lalu beliau bersabda, "Seseorang 
itu tidur sekali tidur, lalu diambillah amanah itu dari dalam hatinya, kemudian 
tertinggallah bekasnya seperti bekas yang ringan sahaja. Kemudian ia tertidur pula, lalu 
diambillah amanah itu dari dalam hatinya, maka tinggallah bekasnya seperti lepuh di 
tangan (mengelembung di tangan dari bekas bekerja berat seperti menggunakan kapak 
atau cangkul). Jadi seperti bara api yang kau gillingkan dengan kaki mu, kemudian 
mengelembunglah ia dan engkau melihat ia meninggi, padahal tidak ada apa-apa". Ketika 
Rasulullah saw. menceritakan hadis ini beliau mengambil sebiji batu kecil (batu kerikil) 
lalu menggilingkannya dengan kakinya. 


"Kemudian berpagi-pagi (jadilah) orang ramai berjual beli, maka hampir sahaja tiada ada 
seorang juga pun yang suka menunaikan amanah, sampai dikatakan orang bahawasanya 
di kalangan Bani Fulan (di kampung yang tertentu) itu ada seorang yang sangat baik 
memegang amanah, sangat terpercaya dan orang ramai mengatakan, "Alangkah tekunnya 
dalam bekerja, alangkah indahnya pekerjaannya, alangkah pula cerdik otaknya. Padahal 
di dalam hatinya sudah tiada lagi keimanan sekali pun hanya seberat timbangan biji 
sawi." 


"Maka sesungguhnya telah sampai masanya saya pun tidak memperdulikan manakah di 
antara kamu semua yang saya hendak bermubaya'ah (berjual beli). Jikalau ia seorang 
Islam, maka agamanyalah yang akan mengembalikan kepada ku (maksudnya 
agamanyalah yang dapat menahannya dari khianat). Dan jikalau ia seorang Nasrani atau 
Yahudi, maka pihak yang bertugaslah yang akan menggembalikannya kepada ku 
(maksudnya jika dia seorang Nasrani atau Yahudi maka orang yang memegang 
kekuasaan / pemerintahlah yang dapat menbantu aku untuk mendapatkan semua hak-hak 
ku daripadanya.) Ada pun pada hari ini maka saya tidak pernah berjual beli dengan kamu 
semua kecuali dengan Fulan dan Fulan (orang-orang tertentu sahaja)". 

(Riwayat Bukhari & Muslim) 


Keterangan: 

Hadis ini menunjukkan bahawa sifat amanah akan hilang secara beransur-ansur dan 
bilangan kaum Muslimin, sehinggalah sampai suatu saat nanti orang yang dianggap baik 
untuk menjaga amanat pun telah khianat pula. Begitulah gambaran masyarakat kita hari 
ini. Ramai daripada kita terpedaya oleh seseorang yang pada zahirnya boleh memikul 
amanah, tetapi sebenarnya ia juga telah berlaku curang. 

HADIS 13: ORANG YANG BAIK BERKURANGAN SEDANG YANG 
JAHAT BERTAMBAH BANYAK 


Daripada Aisyah r.a. berkata, aku mendengar Rasulullah saw. bersabda, "Tidak akan 
berlaku hari giamat sehingga anak seseorang menjadi punca kemarahan (bagi ibu 
bapanya) dan hujan akan menjadi panas (hujan akan berkurang dan cuaca akan menjadi 
panas) dan akan bertambah ramai orang yang tercela dan akan berkurangan orang yang 
baik dan anak-anak menjadi berani melawan orang-orang tua dan orang yang jahat berani 
melawan orang-orang baik". (Riwayat Thabrani) 


Keterangan: 

Di antara tanda-tanda giamat ialah: 

1) Bila anak-anak merupakan punca kemarahan orang tuanya. 

2) Bila hujan berkurangan, cuaca menjadi panas dan udara telah tercemar. 

3) Orang jahat bertambah ramai dan galakan untuk membuat kejahatan sangat banyak. 

4) Orang yang berbuat kebaikan sedikit dan tidak mendapat kemudahan yang sewajarnya. 
5) Anak-anak sudah berani melawan orang tuanya. 

6) Orang-orang yang jahat berani melawan orang-orang yang baik dan tidak segan 
terhadap mereka. 


Nampaknya corak masyarakat kita pada hari ini tidak banyak bezanya dari apa yang 
disebutkan oleh Rasulullah saw. Setiap hari kita melihat kebenaran daripada apa yang 
disabdakan oleh Rasulullah saw. Kita berdoa, mudah-mudahan Allah swt. 
menyelamatkan kita dan anak cucu kita dari tergolong di kalangan mereka yang 
disebutkan tadi. 


HADIS 14: DIMANAKAH PUNCA KEBINASAAN SESEORANG 


Daripada Abu Hurairah r.a. berkata, Rasulullah saw. bersabda, "Selagi akan datang suatu 
masa di mana orang yang beriman tidak akan dapat menyelamatkan imannya, kecuali bila 
ia lari membawanya dari suatu puncak bukit ke puncak bukit yang lain dan dari suatu 
lubang kepada lubang yang lain. Maka apabila zaman itu telah terjadi, segala pencarian 
(pendapatan kehidupan) tidak dapat dicapai kecuali dengan perkara yang membabitkan 
kemurkaan Allah swt. Maka apabila ini telah terjadi, kebinasaan seseorang adalah 
berpunca dari menepati kehendak isterinya dan anak-anaknya. Kalau ia tidak mempunyai 
isteri dan anak, maka kebinasaannya adalah berpunca dari menepati kehendak kedua 
orang tuanya. Dan jikalau orang tuanya sudah tiada lagi, maka kebinasaannya adalah 
berpunca dari menepati kehendak kaum kerabatnya (adik beradiknya sendiri) atau dari 
menepati kehendak jirannya". Sahabat bertanya, "Wahai Rasulullah saw., apakah maksud 
perkataan engkau itu ?" (kebinasaan seseorang dari kerana isterinya, atau anaknya, atau 
orang tuanya, atau keluarganya, atau jirannya), Nabi saw. menjawab, "Mereka akan 
mencelanya dan mengaibkannya dengan kesempitan kehidupannya. Maka dari kerana itu 
ia terpaksa melayan kehendak mereka dengan menceburkan dirinya dijurang-jurang 
kebinasaan yang akan menghancurkan dirinya". (Riwayat Baihagi) 

Keterangan: 
Benar sekali sabdaan Rasulullah saw. ini. Ramai orang yang mengetahui perkara-perkara 
yang diharamkan dalam agama tetapi terpaksa juga mereka menceburkan diri ke dalam 
lumpur kema'siatan untuk melayan kehendak isteri, anak, orang tuanya, keluarga ataupun 
jiran mereka. 


HADIS 15: DUA GOLONGAN YANG AKAN MENJADI PENGHUNI 
NERAKA 


Daripada Abu Hurairah r.a. berkata: Rasulullah saw. bersabda, "Ada dua golongan yang 
akan menjadi penghuni Neraka yang belum lagi aku melihat mereka. Pertama, golongan 
(penguasa) yang mempunyai cemeti-cemeti bagaikan ekor lembu yang digunakan untuk 
memukul orang. Kedua, perempuan yang berpakaian tetapi bertelanjang, berlenggang 
lenggok waktu berjalan, menghayun-hayunkan bahu. Kepala mereka (sanggul di atas 
kepala mereka) bagaikan bonggol (goh) unta yang senget. Kedua-dua golongan ini tidak 
akan masuk syurga dan tidak akan dapat mencium bau wanginya. Sesungguhnya bau 
wangi syurga itu sudah tercium dari perjalanan yang sangat jauh daripadanya". 

(Riwayat Muslim) 


Keterangan: 

Kebenaran sabdaan Rasulullah saw. ini dapat kita lihat dari realiti masyarakat yang ada 
pada hari ini. Ada golongan yang suka memukul orang dengan cemeti tanpa soal-siasat, 
bertindak kepada manusia dengan hukum rimba. Dan ramai perempuan-perempuan yang 
berpakaian tetapi bertelanjang. Maksudnya, kalau kita hendak katakan berpakaian pun 
boleh, kerana masih ada secarik kain di atas badan, dan kalau kita hendak katakan 
bertelanjang pun boleh, kerana walau pun berpakaian tetapi hanya dengan secarik kain 
sahaja, maka samalah dengan bertelanjang. Atau pun ia berpakaian dengan pakaian yang 
sangat tipis sehingga menampakkan warna kulit dan mencorakkan bentuk aurat. 
Kemudian berjalan sambil menghayun-hayunkan badan dengan sanggul yang besar, 
seperti gob unta. Kedua-dua golongan ini tidak akan masuk ke dalam syurga dan tidak 
akan dapat mencium bau wanginya, walaupun semerbak wanginya telah tercium dari 
jarak perjalanan selama 500 tahun sebelum sampai kepadanya. 


HADIS 16: ZAMAN DIMANA ORANG TAK PEDULIKAN DARI MANA 
MENDAPATKAN HARTA 


Daripada Abu Hurairah r.a. berkata, bersabda Rasulullah saw, "Akan datang suatu zaman 
seseorang tidak memperdulikan dari mana ia mendapatkan harta, apakah dari sumber 
yang halal atau pun haram". (Riwayat Muslim) 


Keterangan: 

Di zaman sekarang ini merupakan zaman ketandusan rohani dan zaman materialisme, 
segala sesuatu adalah bernilai dengan nilai harta. Manusia cakar mencakar untuk 
memperolehi sebanyak mungkin harta kekayaan. Mereka tidak memperdulikan dari mana 

datangnya harta yang diperolehi, apakah dari sumber yang halal atau dari sumber yang 
haram. Yang penting, harta dapat dikumpulkan sebanyak-banyaknya untuk memenuhi 
kehendak nafsu atau pun untuk melayan kehendak isteri atau anak-anak mereka. 


HADIS 17: HARTA RIBA' WUJUD DI MERATA TEMPAT 


Daripada Abu Hurairah r.a. berkata, Rasulullah saw. bersabda, "Akan tiba suatu zaman, 
tidak ada seorang juga pun kecuali ia terlibat dalam memakan harta riba. Kalau ia tidak 
memakan secara langsung, ia akan terkena juga debu-debunya". (Riwayat Ibnu Majah) 


Keterangan: 
Hadis sabdaan Rasulullah saw. ini sangat jelas di hadapan mata kita pada hari ini. 


HADIS 18: ORANG MEMINUM KHAMAR DAN MENAMAKANNYA 
BUKAN KHAMAR 


Daripada Abu Malik Al-Asy'ari r.a. bahawasanya ia mendengar Rasulullah saw. 
bersabda, "Sesungguhnya ada sebahagian dari umat ku yang akan meminum khamar dan 
mereka menamanya dengan nama yang lain (mereka meminum) sambil dialunkan dengan 
bunyi muzik dan suara artis-artis. Allah swt. akan menenggelamkan mereka ke dalam 
bumi (dengan gempa) dan Allah swt. akan merobah mereka menjadi kera atau babi". 
(Riwayat Ibnu Majah) 


Keterangan: 

Maksudnya, akan ada di kalangan orang Islam ini yang meminum khamar dan mereka 
mengatakan bahawa yang diminum itu bukanlah khamar. Ia hanyalah sejenis minuman 
yang dapat menyegarkan badan atau yang dapat menghilangkan dahaga. Mereka akan 
memberikan suatu nama kepada minuman ini yang menunjukkan bahawa ia bukan 
khamar, tetapi sebenamya ia adalah khamar yang telah diharamkan oleh syara'. 


Kemudian, menjadi kelaziman pula, suasana mabuk itu akan disertai dengan alunan 
muzik dan juga nyanyian artis-artis kenamaan. Rasulullah saw. menerangkan bahawa 
golongan ini akan ditimpa gempa bumi atau tubuh badan mereka diubah kepada bentuk 
kera atau babi. Sangat benar sabdaan Junjungan Besar Nabi saw. ini. Gempa bumi demi 
gempa bumi yang berlaku di beberapa tempat di dunia ini sebagai satu seksaan daripada 
Allah swt. dan jikalau golongan ini belum sampai keperingkat diubah bentuk badan 
mereka menjadi kera dan babi tetapi perangai dan cara hidup mereka sudah banyak 
menyerupai perangai dan cara hidup kera dan babi. 

HADIS 19: SEDIKIT LELAKI DAN BANYAK PEREMPUAN 


Daripada Anas r.a. berkata, "Akan aku ceritakan kepada kamu sebuah hadis yang tidak 
ada orang lain yang akan menceritakannya setelah aku. Aku mendengar Rasulullah saw. 
bersabda, "Di antara tanda giamat ialah sedikit ilmu, banyak kejahilan, berlaku banyak 
perzinaan, ramai kaum perempuan dan sedikit kaum lelaki, sehingga nantinya seorang 
lelaki akan mengurus lima puluh orang perempuan." (Riwayat Bukhari & Muslim) 


Keterangan: 

Nabi kita saw. menerangkan, bahawa diantara tanda hampirnya giamat ialah sedikit ilmu 
agama, banyak kejahilan, banyak berlaku perzinaan, sedikit kaum lelaki dan ramai kaum 
perempuan. Statistik penduduk dunia pada hari ini menunjukkan bahawa jumlah kaum 
perempuan adalah lebih ramai dari jumlah kaum lelaki. Di sesetengah negara terdapat 
nisbah bagi bilangan setiap lelaki berbanding dengan sebelas wanita (1:11). Dan kalau 
kita meneliti di merata tempat, kita akan dapat membuat kesimpulan bahawa perempuan 
adalah lebih banyak dari lelaki. Menurut Imam Ibnu Hajar, sebab bilangan perempuan 
lebih ramai dari kaum lelaki adalah akibat dari peperangan yang berlaku, kerana yang 
banyak terbunuh dalam peperangan adalah kaum lelaki, bukannya perempuan dan juga 
Allah swt. menghendaki kebanyakan yang lahir di dunia ini adalah perempuan dan 
sedikit sekali dari kalangan lelaki. 


HADIS 20: HAMBA MENJADI TUAN DAN TERBINANYA BANYAK 
BANGUNAN YANG MENCAKAR LANGIT 


Daripada Umar bin al-Khattab r.a. (dalam sebuah hadis yang panjang), 
Jae ena kemudian Jibrail bertanya kepada Rasulullah saw., "Maka khabarkan kepada ku 
tentang hari giamat?". Lalu Nabi saw. menjawab, "Orang yang ditanya tiada lebih 
mengetahui daripada orang yang bertanya”. Maka Jibrail lalu berkata, "Kalau begitu cuba 
khabarkan kepada ku tanda-tandanya", maka Nabi saw. menjawab, "Bahawa hamba akan 
melahirkan tuannya dan engkau melihat orang berjalan tanpa kasut dan orang yang 
bertelanjang lagi miskin yang hanya mengembala kambing itu berlumba-lumba untuk 
membuat binaan". (Riwayat Muslim) 


Keterangan: 

Di antara tanda giamat ialah, bila hamba melahirkan tuannya. Maksudnya akan banyak 
bilangan hamba yang kemudiannya akan digauli oleh tuannya dan melahirkan anak. 
Maka anak ini adalah berpangkat ayahnya, iaitu sebagai tuan kepada ibunya sendiri. Ada 
juga sebahagian yang memberikan pandangan, bahawa contoh ini alalah merupakan 
simbolik kepada suasana yang sudah terbalik, di mana hamba menguasai tuan, bukan 
sebaliknya. Jadi pemikiran manusia sudah terbalik, di mana yang baik dikatakan jahat 
dan yang sebenarnya jahat dikatakan baik. Tanda kedua pula bilamana orang yang tidak 
berkasut, orang miskin yang semestinya ia mendahulukan membeli kasut dari yang lain, 
tiba-tiba ia telah mendirikan bangunan yang tinggi yang tentunya terpaksa berhutang 
daripada orang lain. Ada pula yang mentafsirkan bahawa yang dimaksudkan adalah orang 

yang miskin pada akhir zaman akan menjadi kaya dengan mengejut sehingga yang pada 
waktu kelmarin masih sahaja tidak berkasut , tiba-tiba pada hari ini ia sudah dapat 
membuat bangunan yang indah-indah dan sangat mewah. 


HADIS 21: AHLI IBADAT YANG JAHIL DAN ULAMA YANG FASIO 


Daripada Anas r.a. berkata, bersabda Rasulullah saw., "Selagi akan ada di akhir zaman 
ahli ibadat yang jahil dan ulama yang fasig". (Riwayat Ibnu Ady) 


Keterangan: 

Nabi saw. menerangkan di akhir zaman nanti akan ada dua golongan ini. Ada orang jahil 
yang rajin beribadat dan ada pula orang alim yang fasig. Sebenarnya syaitan telah 
berusaha sedapat mungkin untuk menyesatkan manusia. Oleh kerana itu ia menggunakan 
beberapa cara yang berlainan kepada orang-orang yang berlainan pula. Bagi si jahil, 
syaitan selalu menyuruhnya supaya rajin berbuat ibadat, kerana ibadat orang yang jahil 
itu tidak sah dan tidak diterima di sisi Allah swt. Syaitan tidak mahu orang jahil itu rajin 
mengaji kerana bila ia mengaji ia akan memperbaiki ibadatnya, maka ibadat tersebut 
akan diterima oleh Allah swt yang bererti kekalahan di pihak syaitan. Begitu pula halnya 
dengan si Alim yang sudah banyak ilmunya. Syaitan akan menyuruhnya malas beribadat 
dengan mengemukakan bermacam-macam alasan, sehingga Si Alim ini meninggalkan 
kefardhuannya. Maka dengan itu ilmu yang ada di dalam dadanya tidak berfaedah, 
bahkan akan menjadi musuh kepadanya pada hari giamat nanti. Maka itu lah kejayaan 
syaitan dalam usahanya. Gejala yang sebegini rupa dapat dilihat di dalam masyarakat 
kita, di mana yang rajin beribadat ini adalah orang yang jahil dan yang mengabaikan hal- 
hal ibadat ini pula adalah terdiri daripada orang yang mempunyai ilmu pengetahuan. 


HADIS 22: ORANG YANG BERPEGANG DENGAN AGAMANYA 
SEPERTI MEMEGANG BARA API 


Daripada Anas r.a. bekata, Rasulullah saw. bersabda, "Akan datang kepada umat ku suatu 
zaman di mana orang yang berpegang kepada agamanya laksana menggenggam bara 
api”. (Riwayat Tirmizi) 


Keterangan: 

Yang dimaksudkan di sini ialah zaman yang sangat mencabar sehingga sesiapa yang 
hendak mengamalkan ajaran agamanya ia terpaksa menghadapi kesusahan dan tentangan 
yang sangat hebat. Kalau ia tidak bersungguh-sungguh, nescaya agamanya terlepas dari 
genggamannya. Ini adalah disebabkan suasana disekelilingnya tidak membantu untuk ia 
menunaikan kewajiban agamanya, bahkan apa yang ada disekelilingnya mendorong 
untuk membuat kemaksiatan dan perkara-perkara yang dapat meruntuhkan agidah dan 
keimanan atau paling kurang menyebabkan kefasigan. Ini juga bermaksud, orang Islam 
tersepit dalam melaksanakan tuntutan agamanya di samping tidak mendapat kemudahan. 

HADIS 23: GOLONGAN RUWAIBIDHAH 


Daripada Abu Hurairah r.a. berkata, Rasulullah saw. bersabda. "Lagi akan datang kepada 
manusia tahun-tahun yang tandus (kemarau panjang). Dan pada waktu itu orang yang 
berdusta dikatakan benar dan orang yang benar dikatakan berdusta. Orang khianat akan 
disuruh memegang amanah dan orang yang amanah dikatakan pengkhianat. Dan yang 
berpeluang bercakap hanyalah golongan "Ruwaibidhah'”. Sahabat bertanya, "Apakah 
Ruwaibidhah itu hai Rasulullah?" Nabi saw. menjawab, "Orang yang kerdil dan 
sebenarnya hina dan tidak mengerti urusan orang ramai”. (Riwayat Ibnu Majah) 


Keterangan: 

Zaman yang disebutkan tadi adalah zaman ketandusan. Tandus di segi material dan juga 
tandus di segi pemikiran. Orang yang benar akan diketepikan dan orang yang khianat 
serta fasig akan disanjung dan dibesar-besarkan. Orang yang benar tidak diberikan 
peluang untuk bercakap. Yang berpeluang bercakap hanyalah peribadi-peribadi yang hina 
dan sebenarnya tidak tahu bagaimana untuk menyelesaikan masalah-masalah yang 
dihadapi oleh masyarakat. 


HADIS 24: PEPERANGAN DEMI PEPERANGAN 


Daripada Abu Hurairah r.a., bahawasanya Rasulullah saw. bersabda, "Hari giamat tidak 
akan terjadi sehingga melimpah ruah harta benda dan timbul fitnah (ujian kepada 
keimanan) dan banyak berlaku 'al-Harj'". Sahabat bertanya, "Apakah al-Hajr itu hai 
Rasulallah"? Nabi saw. menjawab, "Peperangan demi peperangan demi peperangan". 
(Riwayat Ibnu Majah) 


Keterangan: 

Realiti dunia hari ini membuktikan kebenaan sabda junjungan kita Nabi saw. Harta benda 
melimpah ruah. Banyak alat-alat moden yang dihasilkan oleh teknologi Barat dan Timur 
sehingga bertambah banyak alatan dan keperluan hidup. Maka oleh kerana itu ramai 
orang yang berlumba-lumba untuk mengaut keuntungan dalam membuat dan 
memperdagangkan alat-alat tersebut. Dan oleh kerana masing-masing tamak dan rakus 
maka terjadilah perebutan yang mengakibat berlakunya peperangan demi peperangan. 
Dari semasa ke semasa peperangan berkobar dengan tiada henti-hentinya. Padam di suatu 
tempat menyala pula ditempat yang lain. Satu sama lain saling cakar mencakari. Semakin 
maju teknologi, semakin terseksa manusia kerananya. Sebenarnya teknologi tidaklah 
bercanggah dengan Islam, tetapi ia mestilah tunduk kepada etika kemanusiaan yang 
didukung oleh Islam itu sendiri. Sedangkan teknologi yang ditaja oleh dunia barat hari ini 
adalah berdasarkan kepada kepentingan peribadi dan mengikut telunjuk hawa nafsu yang 
rakus sehingga teknologi itu digunakan untuk menghancurkan nilai-nilai kemanusian itu 
sendiri. Nampaknya, begitulah keadaan yang berlaku dari umur dunia ini, sehinggalah 
sampailah ketitik akhirnya, iaitu giamat. 

HADIS 25: MASA AKAN MENJADI SINGKAT 


Daripada Anas bin Malik r.a. berkata: Rasulullah saw. bersabda, "Tidak akan terjadi 
giamat sehingga masa menjadi singkat maka setahun dirasakan seperti sebulan dan 
sebulan dirasakan seperti seminggu dan seminggu dirasakan seperti sehari dan sehari 
dirasakan seperti satu jam dan satu jam dirasakan seperti satu petikan api". 

(Riwayat Tirmizi) 


Keterangan: 

Masa akan berlalu begitu cepat. Belum sempat berbuat sesuatu, tiba-tiba masa sudah 
terlalu larut, sehingga banyak perkara yang belum dapat diselesaikan. Kita seakan-akan 
sibuk, tetapi kita tidak faham apa yang disibukkan. Kita diburu masa dan ia berlalu 
dengan tiada ada perkara yang dapat kita selesaikan. Inilah yang dimaksudkan dengan 
singkatnya masa. Menurut Imam al-Karmani, yang dimaksudkan dengan singkatnya 
masa ini ialah dicabut keberkatan daripadanya. Memang benar apa yang dikatakan oleh 
Imam al-Karmani itu, dahulunya kita merasakan dalam sehari banyak perkara yang dapat 
kita laksanakan, tetapi sekarang dalam sehari yang sama hanya sedikit perkara-perkara 
yang dapat kita laksanakan. Ini adalah satu petanda hampirnya giamat. 


HADIS 26: MUNCULNYA GALIAN-GALIAN BUMI 


Daripada Ibnu Omar r.a. berkata: “Pada suatu masa dibawa ke hadapan Rasulullah saw. 
sepotong emas. Dan emas itu adalah emas zakat yang pertama sekali dikutip. Emas itu 
telah dibawa oleh Bani Sulaim dari tempat tambang (galian) mereka. Maka sahabat 
berkata: "Hai Rasulullah! Emas ini adalah hasil dari galian kita". Lalu Nabi saw. 
menjawab, "Nanti kamu akan dapati banyak galian-galian, dan yang akan 
menguruskannya adalah orang-orang yang jahat". (Riwayat Baihagi) 


Keterangan: 

Tepat sekali apa yang telah disabdakan oleh Rasulullah saw. sejak limabelas abad yang 
lalu. Hari ini dunia Islam sangat kaya dengan galian bumi, seperti emas, perak, timah, 
petrol dan lain-lain, tetapi yang menguruskan dan yang menguasainya adalah orang- 
orang yang bukan Islam. Ini adalah suatu realiti yang sangat jelas di mata kita dan 
merupakan salah satu di antara petanda hampirnya hari giamat. 

HADIS 27: TANAH ARAB YANG TANDUS MENJADI LEMBAH YANG 
SUBUR 


Daripada Abu Hurairah r.a. berkata: Bersabda Rasulullah saw., "Tidak akan terjadi 
giamat sehinggalah Tanah Arab (yang tandus itu) menjadi lembah yang subur dan dialiri 
sungai-sungai". (Riwayat Muslim) 


Keterangan: 

Sekarang kita telab mula menyaksikan kebenaran sabdaan junjungan kita ini. Kita banyak 
melihat tanah Arab yang dahulunya tandus dan kering kontang tetapi sekarang telah 
mulai menghijau dan ditumbuhi rumput-rumput dan pohon-pohon kayu. Contohnya, 
Padang Arafah yang ada di Makkah al-Mukarramah yang dahulunya hanya dikenali 
sebagai padang yang tandus dan tidak ada pohon kayu. Sekarang ini Padang Arafah 
dipenuhi pohon-pohon kayu, sehingga kelihatan menghijau dan kita dapat berteduh di 
bawah naungannya. Keadaan ini walaupun menyejukkan mata memandang namun ia 
mengurangkan gambaran suasana padang Mahsyar, tempat berhimpunnya seluruh 
makhluk pada hari giamat nanti yang merupakan tujuan utama dan pelajaran penting 
yang diambil dari suasana wuguf jamaah Haji di Padang Arafah pada setiap 9 Zulhijjah 
tahun Hijriyah. 


HADIS 28: UJIAN DAHSYAT TERHADAP IMAN 


Daripada Abu Hurairah r.a. bahawasanya Rasulullah saw. bersabda, "Bersegeralah kamu 
beramal sebelum menemui fitnah (ujian berat terhadap iman) seumpama malam yang 
sangat gelap. Seseorang yang masih beriman di waktu pagi, kemudian pada waktu petang 
dia sudah menjadi kafir, atau (Syak Perawi Hadis) seseorang yang masih beriman di 
waktu petang, kemudian pada esok harinya, dia sudah menjadi kafir. Ia telah menjual 
agamanya dengan sedikit dari mata benda dunia." (Riwayat Muslim) 


Keterangan: 

Hadis ini menerangkan kepada kita betapa dahsyat dan hebatnya ujiaan terhadap iman 
seseorang diakhir zaman. Seseorang yang beriman di waktu pagi, tiba-tiba dia menjadi 
kafir diwaktu petang. Begitu pula dengan seseorang yang masih beriman di waktu petang, 
tiba-tiba pada esok paginya telah menjadi kafir. Begitu pantas dan cepat perubahan yang 
berlaku. Iman yang begitu mahal boleh gugur di dalam godaan satu malam atau satu hari 
sahaja, sehingga ramai orang yang menggadaikan imannya kerana hanya hendak 
mendapatkan sedikit dari harta benda dunia. Dunia lebih dicintai di sisi mereka daripada 
iman. Dan menurut riwayat Ibnu Majah, beliau menambahkan, "kecuali orang yang 
hatinya dihidupkan Allah swt. dengan ilmu". Mudah-mudahan Allah swt. menjadikan 
kita di antara orang yang berilmu dan mengamalkan ilmunya, sehingga dengan itu Allah 
Swt. akan menyelamatkan iman kita dari ujian yang dahsyat ini. 

HADIS 29: KELEBIHAN IBADAT DISAAT-SAAT HURU HARA 


Daripada Ma'gil bin Yasar ra. berkata Rasulullah bersabda: "Beribadat di saat-saat huru 
hara (dunia kacau bilau) adalah seperti berhijrah kepadaku". (Riwayat Muslim) 


Keterangan: 

Orang yang mampu beribadat dan menunaikan kewajipan agamanya di saat-saat yang 
penuh dengan huru hara dan gangguan dari segenap penjuru, dan mampu mengingati 
Allah swt. di saat-saat orang lain lupa dan di sibukkan dengan perkara-perkara yang 
melalaikan. Mereka akan diberikan pahala seperti pahala hijrah yang telah dilakukan oleh 
kaum Muhajirin di zaman Rasulullah saw. Mudah-mudahan kita termasuk di kalangan 
mereka yang mampu beribadat walaupun di dalam keadaan dan suasana yang sangat 
menyibukkan, dan mudah-mudahan kita mendapatkan pahala besar yang telah dijanjikan 
oleh Rasulullah saw. tadi. 


HADIS 30: PEPERANGAN DI KAWASAN SUNGAI FURAT (IRAO) 
KERANA MEREBUT KEKAYAAN 


Daripada Abu Hurairah r.a., bahawasanya Rasulullah saw. bersabda, "Tidak terjadi hari 
giamat sehingga Sungai Furat (Sungai Euphrates iaitu sebuah sungai yang ada di Irag) 
menjadi surut airnya sehingga ternampak sebuah gunung daripada emas. Ramai orang 
yang berperang untuk merebutkannya. Maka terbunuh sembilan puluh sembilan daripada 
seratus orang yang berperang. Dan masing-masing yang terlibat berkata, "mudah- 
mudahan akulah orang yang terselamat itu". Di dalam riwayat lain ada disebutkan, 
"Sudah dekat suata masa di mana sungai Furat akan menjadi surut airnya lalu ternampak 
perbendaharaan daripada emas, maka barangsiapa yang hadhir di situ janganlah ia 
mengambil sesuatu pun daripada harta itu". (Riwayat Bukhari & Muslim) 


Keterangan: 

Hadis ini jelas sekali menerangkan bahawa di kawasan Irag dan disekitarnya akan 
berkobar peperangan yang berpunca dari merebutkan kekayaan yang ada di sana dan 
ramai yang terkorban dan masing-masing pihak bercita-cita seandainya merekalah yang 
terselamat. 

HADIS 31: KETIADAAN IMAM UNTUK SEMBAHYANG BERJEMAAH 


Daripada Salamah binti al-Hurr r.a. berkata: Aku mendengar Rasulullah saw. bersabda, 
"Lagi akan datang suatu zaman, orang ramai berdiri tegak beberapa masa. Mereka tidak 
dapat memulakan sembahyang berjamaah kerana tidak mendapatkan orang yang boleh 
menjadi imam". (Riwayat Ibnu Majah) 


Keterangan: 

Walau pun secara pastinya pada hari ini kita belum lagi sampai ke peringkat apa yang 
telah disabdakan oleh Rasulullah saw. tadi, namun masyarakat kita sekarang ini sudah 
menghala ke sana. Banyak kampung-kampung yang tidak mempunyai Tok Imam yang 
benar-benar mampu melaksanakan peranan Imam yang sebenar. Kelihatannya, 
masyarakat kita kekurangan kepada ilmu-ilmu syari'at. Mereka yang berilmu pula ramai 
yang tidak menghadiri sembahyang berjemaah, maka tinggallah orang-orang yang jahil. 
Maka apabila hal ini berpanjangan, pasti pada suatu hari nanti akan sampai juga ke 
peringkat keadaan yang telah dinyatakan oleh Rasulullah saw. tadi. 


HADIS 32: ULAMA TIDAK DIPEDULIKAN 


Dari Sahl bin Saad as-Saaidi r.a. berkata: Rasulullah s.a.w bersabda, "Ya Allah! Jangan 
kau temukan aku dan mudah-mudahan kamu (sahabat) tidak bertemu dengan suatu masa 
di mana para ulama sudah tidak diikut lagi, dan orang yang penyantun sudah tidak 
disegani lagi. Hati mereka seperti hati orang Ajam (pada fasignya), lidah mereka seperti 
lidah orang Arab (pada fasihnya)." (Riwayat Ahmad) 


Keterangan: 

Mungkin zaman sekarang ini sudah mendekati keadaan yang telah digambarkan oleh 
Rasulullah saw. ini. Masyarakat sudah agak jauh dari para ulama. Mereka takut 
mendekati para ulama, kerana khuatir perbuatan mereka akan ditegur. Orang tidak segan 
lagi membuat maksiat walau pun di hadapan orang yang tinggi akhlaknya. Terkadang, 
sengaja perkara maksiat itu dibuat di hadapan para Ulama untuk menyatakan rasa ego 
dan sekaligus untuk menyinggung perasaan mereka. Golongan ini juga pandai bercakap 
dan sering memutarbelitkan kenyataan. Percakapan mereka begitu halus dan memikat 
orang lain pada hal hati mereka adalah hati harimau yang bersedia untuk menerkam dan 
memangsa musuhnya. 

HADIS 33: ISLAM NAMA SAHAJA 


Daripada Ali bin Abi Thalib r.a. berkata: Telah bersabda Rasulullah saw., "Sudah hampir 
sampai suatu masa di mana tidak tinggal lagi daripada Islam ini kecuali hanya namanya, 
dan tidak tinggal daripada Al-Ouran itu kecuali hanya tulisannya. Masjid-masjid mereka 
tersergam indah, tetapi ia kosong daripada hidayah. Ulama mereka adalah sejahat-jahat 
makhluk yang ada di bawah kolong (naungan) langit. Dari mereka berpunca fitnah, dan 
kepada mereka fitnah ini akan kembali". (Riwayat Baihagi) 


Keterangan: 

Kalau kita perhatikan dunia Islam pada hari ini, keadaannya tidak begitu jauh dari 
gambaran yang telah dinyatakan oleh Rasulullah saw. ini. Kalau belum sampai pun, ianya 
sudah mendekati ke sana. Ulama yang dimaksudkan dalam hadis ini ialah ulama su' yang 
menjual agama mereka dengan mata benda dunia, bukan ulama akhirat yang mewarisi 
tugas para Nabi dan yang meneruskan penyebaran dakwah dari masa ke semasa. 


HADIS 34: AL OURAN AKAN HILANG DAN ILMU AKAN DIANGKAT 


Daripada Huzaifah bin al-Yaman r.a. berkata: Rasulullah s.a.w bersabda, "Islam akan 
luntur (lusuh) seperti lusuhnya corak (warna-warni) pakaian (bila ia telah lama dipakai), 
sehingga (sampai suatu masa nanti) orang sudah tidak mengerti apa yang dimaksudkan 
dengan puasa, dan apa yang dimaksudkan dengan sembahyang dan apa yang 
dimaksudkan dengan nusuk (ibadat) dan apa yang dimaksudkan dengan sedekah. Dan Al- 
Ouran akan dihilangkan kesemuanya pada suatu malam sahaja, maka (pada esok harinya) 
tidak tinggal dipermukaan bumi daripadanya walau pun hanya satu ayat. Maka yang 
tinggal hanya beberapa kelompok daripada manusia, diantaranya orang-orang tua, laki- 
laki dan perempuan. Mereka hanya mampu berkata, "Kami sempat menemui nenek 
moyang kami memperkatakan kalimat "La ilaha illallah", lalu kami pun mengatakannya 
juga". Maka berkata Shilah (perawi hadis daripada Huzaifah), "Apa yang dapat dibuat 
oleh La ilaha illallah (apa gunanya La ilaha illallah) terhadap mereka, sedangkan mereka 
sudah tidak memahami apa yang dimaksudkan dengan sembahyang, puasa, nusuk, dan 
sedekah"? Maka Huzaifah memalingkan muka daripadanya (Shilah yang bertanya). 
Kemudian Shilah mengulangi pertanyaan itu tiga kali. Maka Huzaifah memalingkan 
mukanya pada setiap kali pertanyaan Shilah itu. Kemudian Shilah bertanya lagi sehingga 
akhirnya Huzaifah menjawab, "Kalimat itu dapat menyelamatkan mereka daripada api 
neraka" (Huzaifah memperkatakan jawapan itu tiga kali). (Riwayat Ibnu Majah) 


Keterangan: 
Hadis di atas tadi menerangkan kepada kita bahawa pada suatu masa nanti: 


1. Ilmu tentang Islam akan diangkat. 

2. Al-Ouran juga akan diangkat daripada permukaan bumi ini. 

3. Orang ramai hanyalah mengenali beberapa istilah Islam, tetapi mereka tidak 
memahami apa yang dimaksudkan dengan istilah-istilah itu. 

4. Begitu pula mereka hanya sekadar mampu mengucapkan kalimat "Lailaha illallah", 
tetapi mereka tidak memahami apa tuntutan kalimat suci itu terhadap mereka. 


Walau bagaimana pun Allah swt. dengan belas kasihannya masih menghargai keimanan 
mereka yang sedikit itu dan akan memasukkan mereka ke dalam syurga. 


HADIS 35: LIMA BELAS MAKSIAT YANG AKAN MENURUNKAN 
BALA 


Daripada Ali bin Abi Thalib r.a. Rasulullah saw. Bersabda: “Apabila umat ku telah 
membuat lima belas perkara, maka bala pasti akan turun kepada mereka iaitu: 

. Apabila harta negara hanya beredar pada orang-orang tertentu. 

. Apabila amanah dijadikan suatu sumber keuntungan. 

. Zakat dijadikan hutang. 

. Suami memperturutkan kehendak isteri. 

. Anak derhaka terhadap ibunya, 

. Sedangkan ia berbaik-baik dengan kawannya. 

. Ia suka menjauhkan diri daripada ayahnya. 

. Suara sudah ditinggikan di dalam masjid. 

. Yang menjadi ketua satu kaum adalah orang yang terhina di antara mereka. 

10. Seseorang dimuliakan kerana ditakuti kejahatannya. 

11. Khamar (arak) sudah diminum di merata tempat. 

12. Kain sutera banyak dipakai (oleh kaum lelaki). 

13. Para artis-artis disanjung-sanjung. 

14. Muzik banyak dimainkan. 

15. Generasi akhir umat ini melaknat (menyalahkan) generasi pertama (sahabat). 

Maka pada ketika itu hendaklah mereka menanti angin merah atau gempa bumi atau pun 
mereka akan dirobah menjadi makhluk lain". (Riwayat Tirmizi) 


Oeo-JAN UH »— 


Keterangan: 
Dunia pada hari ini telah membuat segala apa yang telah disabdakan Rasulullah saw. ini, 
cuma mungkin belum sampai ke peringkat akhir. 


23 


40 HADIS TENTANG PERISTIWA AKHIR ZAMAN 


HADIS 36: LIMA MAKSIAT YANG DISEGERAKAN BALASANNYA 


Daripada Ibnu Omar r.a. berkata: Berhadap Rasulullah saw. kepada kami (pada suatu 
hari) kemudian beliau bersabda, "Wahai kaum Muhajirin, lima perkara kalau kamu telah 
dibalakan dengannya (kalau kamu telah mengerjakannya), maka tiada kebaikan lagi bagi 
kamu. Dan aku berlindung dengan Allah swt., semoga kamu tidak menemui masa itu. 
Perkara-perkara itu ialah: 


1. Tiada terzahir (nampak) perzinaan pada suatu kaum sehingga mereka berani berterus 
terang melakukannya, kecuali mereka akan ditimpa penyakit Tha'un yang cepat merebak 
di kalangan mereka, dan mereka akan ditimpa penyakit-penyakit yang belum pernah 
menimpa umat-umat yang telah lalu. 


2. Dan tiada mereka mengurangkan sukatan dan timbangan, kecuali mereka akan 
dibalakan dengan kemarau dan susah mencari rezeki dan kezaliman daripada kalangan 
pepimpin mereka. 


3. Dan tiada menahan mereka akan zakat harta benda kecuali ditahan untuk mereka air 
hujan dari Jangit. Jikalau tiada ada binatang (yang juga hidup diatas permukaan bumi ini) 
tentunya mereka tidak akan diberi hujan oleh Allah swt. 


4. Dan tiada mereka mungkir akan janji Allah dan Rasulnya kecuali Allah akan 
menguasakan ke atas mereka musuh mereka, maka musuh itu merampas sebahagian 
daripada apa yang ada di tangan mereka. 


5. Dan apabila pemimpin-pemimpin mereka tidak melaksanakan hukum Allah yang 
terkandung dalam Al-Guran dan tidak mahu menjadikannya sebagai pilihan, maka (di 
saat ini) Allah akan menjadikan peperangan di kalangan mereka sendiri ". 

(Riwayat Ibnu Majah) 


Keterangan: 
Hadis di atas menerangkan bahawa: 


1. Penyakit Thaun dan Aids adalah berpunca dari banyak berlaku perzinaan. 

2. Kesukaran mencari rezeki dan kezaliman pimpinan adalah berpunca daripada rakyat 
yang mengurangkan sukatan dan timbangan. 

3. Kemarau panjang adalah berpunca dari tidak megeluarkan zakat. 

4. Kemampuan musuh mengambil sebahagian dari apa yang dimiliki oleh kaum 
Muslimin (sepeti hilangnya Tanah Pelastin dari tangan kaum Muslimin) adalah berpunca 
daripada mereka mengkhianati janji-ianji mereka kepada Allah swt. 

5. Perang saudara yang berlaku di kalangan kaum Muslimin adalab berpunca daripada 
mengenepikan hukum-hukum Allah swt. dan tidak mahu menjadikan Al-Ouran sebagai 
undang-undang di dalam kehidupan. 

HADIS 37: BILAKAH AKAN TERJADI KEHANCURAN 


Daripada Abu Hurairah r.a. berkata: "Pada suatu masa ketika Nabi saw. sedang berada 
dalam suatu majlis dan sedang bercakap-cakap dengan orang yang hadir, tiba-tiba datang 
seorang A'rabi (Arab Badwi) dan terus bertanya kepada Rasulullah saw., "Bilakah akan 
terjadi hari giamat?". Maka Nabi saw. pun meneruskan percakapannya. Maka sebahagian 
yang hadir berkata, “Beliau (Nabi) mendengar apa yang ditanyakan, tetapi pertanyaan itu 
tidak disukainya". Sementara yang lain pula berkata, "Bahkan beliau tidak mendengar 
pertanyaan itu". Sehingga apabila Nabi saw. selesai dari percakapannya beliau bersabda, 
"Di mana orang yang bertanya tentang hari giamat tadi ?" Lalu Arab Badwi itu menyahut, 
"Ya! Saya hai Rasulullah". Maka Nabi saw. bersabda, "Apabila amanah telah disia-siakan 
maka tunggulah hari giamat". Arab Badwi ini bertanya pula, "Apa yang dimaksudkan 
dengan mensia-siakan amanah itu"? Nabi saw. menjawab, "Apabila urusan diserahkan 
kepada yang bukan ahlinya maka tunggulah kedatangan hari giamat". (Riwayat Bukhari) 


Keterangan: 

Pada hari ini banyak urusan telah diserahkan kepada yang bukan ahlinya, sedangkan 
orang yang layak untuk menjalankan urusan tersebut tidak diberi peluang yang 
sewajarnya. Ini bermakna saat kehancuran tidak lama lagi akan terjadi. 


HADIS 38: BERMEGAH-MEGAH DENGAN MASJID 


Dari Anas bin Malik r.a. bahawasanya Rasulullah saw. bersabda: "Tidak berlaku (terjadi) 
hari giamat sehingga umat ku bermegah-megah (dengan binaan) masjid". 
(Riwayat Abu Daud) 


Keterangan: 

Di antara tanda hampirnya hari giamat, ialah umat Islam berbangga dan bermegah-megah 
dengan masjid yang mereka bina. Masing-masing negara berbangga dan merasa megah 
dengan bangunan masjid. Perhatian mereka hanya kepada keindahan masjid sahaja, tidak 
kepada pengisian masjid dengan ibadat dan solat berjamaah. Banyak masjid-masjid yang 
indah, besar dan cantik, tetapi yang datang bersembahyang di dalamnya hanya segelintir 
manusia sahaja. 

HADIS 39: MENGGADAIKAN AGAMA KERANA DUNIA 


Daripada Abu Hurairah ra. berkata: Rasulullah saw. hersabda, "Akan timbul di akhir 
zaman orang-orang yang mencari keuntungan dunia dengan menjual agama. Mereka 
menunjukkan kepada orang lain pakaian yang dibuat daripada kulit kambing (berpura- 
pura zuhud dari dunia) untuk mendapat simpati orang ramai, dan percakapan mereka 
lebih manis daripada gula. Padahal hati mereka adalah hati serigala (mempunyai tujuan- 
tujuan yang jahat). Allah swt. Berfirman kepada mereka, "Apakah kamu tertipu dengan 
kelembutan Ku?, Ataukah kamu terlampau berani berbohong kepada Ku?. Demi 
kebesaran Ku, Aku bersumpah akan menurunkan suatu fitnah yang akan terjadi di 
kalangan mereka sendiri, sehingga orang yang alim ( cendikiawan ) pun akan menjadi 
bingung (dengan sebab fitnah itu)". (Riwayat Tirmizi) 


Keterangan: 

Golongan yang dimaksudkan di dalam Hadis ini ialah orang-orang yang menjadikan 
agama sebagai alat untuk mendapat keuntungan dunia. Mereka rela menggadaikan agama 
untuk meraih keuntungan dunia. Dan apabila bercanggah kepentingan dunia dengan 
hukum syarak mereka berani mengubah hukum Allah dan memutarbelitkan kenyataan. 
Mereka juga pandai mengemukakan hujah-hujah yang menarik dan alasan-alasan yang 
memikat hati, tetapi sebenarnya hujah-hujah dan alasan tersebut hanya semata-mata 
timbul dari kelicinan mereka memutarbelitkan kenyataan. Mereka menipu orang lain dan 
juga menipu diri mereka sendiri. Mereka akan dilanda kekusutan pemikiran yang sangat 
tajam sehingga orang alim yang banyak pengalaman pun akan kehabisan akal dan buah 
fikiran. Mereka menghadapi masalah-masalah yang meruncing dan akan menemui jalan 
buntu dalam permasalahan yang dihadapi. 


HADIS 40: GOLONGAN YANG SELAMAT 


Daripada 'Auf bin Malik r.a. berkata: Rasulullah saw. bersabda: "Umat Yahudi telah 
berpecah-belah menjadi tujuh puluh satu golongan, maka hanya satu golongan sahaja 
yang masuk syurga dan yang tujuh puluh lagi akan masuk neraka. Umat Nasrani telah 
berpecah-belah menjadi tujuh puluh dua golongan, maka tujuh puluh satu golongan 
masuk neraka dan hanya satu golongan sahaja yang masuk syurga. Demi Tuhan yang diri 
ku di dalam kekuasaannya, umatku akan berpecah belah menjadi tujuh puluh tiga 
golongan, hanya satu golongan sahaja yang masuk syurga dan tujuh puluh dua lagi akan 
masuk neraka. Sahabat bertanya, mana yang selamat"? Nabi saw. menjawab, "Mereka 
adalah jamaah". (Golongan Ahlus Sunnah Wal Jamaah). (Riwayat Ibnu Majah) 


Keterangan: 

Yang di maksudkan dengan jamaah yang selamat ini ialah golongan yang tetap 
berpegang teguh dengan Al-Ouran dan As-Sunnah dan juga dengan pendirian sahabat- 
sababat dan salafus-shaleh, atan pun yang diistilahkan oleh para ulama dengan golongan 
"Ahlus Sunnah wal Jamaah". Selain dari golongan ini adalah sesat dan akan menjadi 
penghuni neraka. 

HADIS 41: LAHIRNYA IMAM MAHADI 


Daripada Abdullah bin Mas'ud r.a. berkata: Rasulullah saw. bersabda: "Dunia tidak akan 
hilang (giamat) sehinggalah bangsa Arab akan dikuasai oleh seorang lelaki daripada 
keluarga ku (keturunan ku) yang namanya sama dengan namaku". (Riwayat Tirmizi) 


Keterangan: 

Hadis ini menerangkan kepada kita bahawasanya dunia ini tidak akan giamat sehinggalah 
bangsa Arab dan juga bangsa Ajam dikuasai oleh seorang lelaki keturunan Rasulullah 
saw., iaitu Imam Mahdi. Ia akan melaksanakan keadilan di permukaan bumi ini dan akan 
diikuti oleh seluruh kaum muslimin. Ia akan memerintah selama tujuh tahun. Kemudian 
keluarlah Dajal dan turun pula Nabi Isa 'alaihis salam, dan Nabi Isalah yang akan 
membunuh Dajjal itu. Menurut kebanyakan ulama, Imam Mahdi akan lahir disaat umat 
Islam berpecah-belah dan dimasa pemerintahannya semua umat Islam akan bersatu dan 
berjaya menundukkan seluruh bangsa yang ada di dunia ini dibawah kekuasaan Islam. 


HADIS 42: SEPULUH TANDA-TANDA KIAMAT YANG BESAR 


Daripada Huzaifah bin Asid Al-Ghifari ra. berkata: "Datang kepada kami Rasulullah saw. 
dan kami pada waktu itu sedang berbincang-bincang. Lalu beliau bersabda: "Apa yang 
kamu perbincangkan?". Kami menjawab: "Kami sedang berbincang tentang hari giamat". 
Lalu Nabi saw. bersabda: "Tidak akan terjadi hari giamat sehingga kamu melihat 
sebelumnya sepuluh macam tanda-tandanya". Kemudian beliau menyebutkannya: "Asap, 
Dajjal, binatang, terbit matahari dari tempat tenggelamnya, turunnya Isa bin Maryam 
alaihissalam, Ya'juj dan Ma'juj, tiga kali gempa bumi, sekali di timur, sekali di barat dan 
yang ketiga di Semenanjung Arab yang akhir sekali adalah api yang keluar dari arah 
negeri Yaman yang akan menghalau manusia kepada Padang Mahsyar mereka". 

(Riwayat Muslim) 


Keterangan: 

Sepuluh tanda-tanda giamat yang disebutkan Rasulullah saw. dalam hadis ini adalah 
tanda-tanda giamat yang besar-besar, akan terjadi di saat hampir tibanya hari giamat. 
Sepuluh tanda itu ialah: 


1. Dukhan (asap) yang akan keluar dan mengakibatkan penyakit yang seperti selsema di 
kalangan orang-orang yang beriman dan akan mematikan semua orang kafir. 

2. Dajjal yang akan membawa fitnah besar yang akan meragut keimanan, hinggakan 
ramai orang yang akan terpedaya dengan seruannya. 

3. Binatang besar yang keluar berhampiran Bukit Shafa di Mekah yang akan bercakap 
bahawa manusia tidak beriman lagi kepada Allah swt. 

4. Matahari akan terbit dari tempat tenggelamnya. Maka pada saat itu Allah swt. tidak 
lagi menerima iman orang kafir dan tidak menerima taubat daripada orang yang berdosa. 
5. Turunnya Nabi Isa alaihissalam ke permukaan bumi ini. Beliau akan mendukung 
pemerintahan Imam Mahadi yang berdaulat pada masa itu dan beliau akan mematahkan 

segala salib yang dibuat oleb orang-orang Kristian dan beliau juga yang akan membunuh 
Dajjal. 

6. Keluarnya bangsa Ya'juj dan Ma'juj yang akan membuat kerosakan dipermukaan bumi 
ini, jaitu apabila mereka berjaya menghancurkan dinding yang dibuat dari besi bercampur 
tembaga yang telah didirikan oleh Zul Garnain bersama dengan pembantu-pembantunya 
pada zaman dahulu. 

7. Gempa bumi di Timur. 

8. Gempa bumi di Barat. 

9. Gempa bumi di Semenanjung Arab. 

10. Api besar yang akan menghalau manusia menuju ke Padang Mahsyar. Api itu akan 
bermula dari arah negeri Yaman. 


Mengikut pendapat Imam Ibnu Hajar al-Asgalani di dalam kitab Fathul Bari beliau 
mengatakan: “Apa yang dapat dirajihkan (pendapat yang terpilih) dari himpunan hadis- 
hadis Rasulullah Saw. bahawa keluarnya Dajal adalah yang mendahului segala petanda- 
petanda besar yang mengakibatkan perubahan besar yang berlaku dipermukaan bumi ini. 
Keadaan itu akan disudahi dengan kematian Nabi Isa alaihissalam (setelah belian turun 
dari langit). Kemudian terbitnya matahari dari tempat tenggelamnya adalah permulaan 
tanda-tanda giamat yang besar yang akan merosakkan sistem alam cakerawala yang mana 
kejadian ini akan disudahi dengan terjadinya peristiwa giamat yang dahsyat itu. 
Barangkali keluarnya binatang yang disebutkan itu adalah terjadi di hari yang matahari 
pada waktu itu terbit dari tempat tenggelamnya”. 


Saidina Umar al-Khathab r.a. berkata, "Hitung-hitunglah dirimu sendiri sebelum kamu 
dihitung, dan timbang-timbanglah dirimu terlebih dahulu sebelum kamu ditimbang, dan 


bersiap-siaplah untuk menghadapi alam terbuka yang besar (Padang Mahsyar)." 


Wallahu a'lam bish-shawab. 

